احتشام الدین

احتشام الدین Ehteshamuddin(پیدائش: 04 ستمبر 1950ءلاہور، پنجاب) ایک پاکستانی کرکٹر ہے۔جنہوں نے 5 ٹیسٹ میچ میں پاکستان کی نمائندگی کی۔ احتشام الدین سیدھے ہاتھ کے بلے باز اور رائٹ آرم فاسٹ میڈیم بولر تھے۔ انہوں نے پاکستان کے علاوہ لاہور' نیشنل بینک' پاکستان انٹرنیشنل ایئرلائنز' پنجاب' پنجاب یونیورسٹی اور یونائیٹڈ بینک لمیٹڈ کی طرف سے بھی میچوں میں حصہ لیا۔

ٹیسٹ کرکٹ میں آمد 
80-1979ء  کے سیزن میں احتشام الدین نے بھارت کیخلاف بنگلور کےمیدان پر اپنے ٹیسٹ کیرئیر کا آغاز کیا تھا یہاں دونوں اننگز میں وہ کوئی رنز نہ بنا سکے مگر باولنگ میں 52/2 کے ساتھ ایک کیچ بھی پکڑا گنڈاپا وشوا ناتھ ان کی پہلی ٹیسٹ وکٹ بنے جسے انہوں نے وسیم باری کے ہاتھوں آوٹ کروایا اسی سیریز کے دوسرے ٹیسٹ میں کانپور کے مقام پر انہوں نے 6 بھارتی کھلاڑیوں کو دھول چٹائی پہلی اننگ میں بھارت کی ٹیم محض 162 رنز بنا سکی جس میں احتشام الدین نے 47/5 سے قابل ذکر زک پہنچائی تھی اور دوسری باری میں صرف ایک وکٹ ان کے حصے مین ہی جمع ہو سکی کولکتہ کے تیسرے ٹیسٹ میں بھی وہ وکٹوں کے لیے پیاسے ثابت ہوئے

اعداد و شمار 
احتشام الدین نے 5 ٹیسٹ میچوں کی 3 اننگز میں 1 دفعہ ناٹ آئوٹ رہ کر 2 رنز بنائے۔ جبکہ 134 فرسٹ کلاس میچوں کی 146 اننگز میں 52 دفعہ ناٹ آئوٹ رہ کر 83 کے زیادہ سے زیادہ سکور کے ساتھ انہوں نے 11.46 کی اوسط حاصل کی۔ اسی طرح بولنگ کے شعبے میں انہوں نے 375 رنز دے کر 16 ٹیسٹ وکٹیں اپنے قبضے میں کیں۔ 47/5 ان کی کسی ایک اننگ میں بہترین بولنگ اور 87/6 ان کی کسی ٹیسٹ میں بہترین بولنگ تھی۔ بولنگ میں ان کی اوسط 23.43 رہی۔ ایک دفعہ اننگ میں 4 اور ایک دفعہ اننگ میں 5 وکٹیں حاصل کیں۔ فرسٹ کلاس میچوں میں 10470 رنز دے کر انہوں نے 507 وکٹیں اپنے نام کیں۔ 9/124 ان کی کسی ایک اننگ میں بہترین بولنگ تھی جس کے ذریعے انہوں نے 20.65 کی قابل قدر اوسط حاصل کی۔ 37 دفعہ کسی ایک اننگ میں پانچ اور 8 دفعہ کسی میچ میں 10 وکٹوں کے مالک بنے

ریٹائرمنٹ کے بعد 
کرکٹ سے ریٹائرمنٹ کے بعد احتشام الدین نے بطور ریفری اپنے کیریئر کا آغاز کیا۔ انہوں نے 13 فرسٹ کلاس میچوں کو سپروائز کیا۔

مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑی

حوالہ جات 

1950ء کی پیدائشیں
اٹھارویں صدی کی پیدائشیں
بقید حیات شخصیات
بنگالی شخصیات
پاکستان انٹرنیشنل ایئر لائنز کے کرکٹ کھلاڑی
پاکستان کے کرکٹ کھلاڑی
پاکستان کے ٹیسٹ کرکٹ کھلاڑی
پنجاب (پاکستان) کے کرکٹ کھلاڑی
جامعہ پنجاب (پاکستان) کے کرکٹ کھلاڑی
لاہور اے کے کرکٹ کھلاڑی
لاہور سے کرکٹ کھلاڑی
لاہور کے کرکٹ کھلاڑی
لاہور کے کھلاڑی
لاہور گرینز کے کرکٹ کھلاڑی
نامعلوم سال وفات
نیشنل بنک آف پاکستان کے کرکٹ کھلاڑی
یونائیٹڈ بنک لمیٹڈ کے کرکٹ کھلاڑی
نیشنل بنک آف پاکستان بی کے کرکٹ کھلاڑی